Сістэма адукацыі незалежнай Беларусі мае ўжо болей за два дзясяткі гадоў. За яе плячыма – вопыт “савецкай школы”, якую то хваляць, то ганьбяць, у залежнасці ад прыватных поглядаў таго ці іншага аўтара. У яе распараджэнні – даступныя дасягненні замежнай педагогікі і навукі, прыклады ўдалых і няўдалых рэформаў, што рабіліся ў блізкіх і далёкіх краінах. Ды і сваіх шышак нашая адукацыя паспела ўжо набіць – гэта зразумела любому, хто хоць крыху да яе дакранаўся. Дарэчы, сфера адукацыі, мабыць, адна з найбольш дыкусійных у грамадстве акурат таму, што кранае кожнага. Хтосьці з нас вучыць, хтосці вучыцца, а хтосці прымервае на сучасную інфамацыю аб праблемах школы ці ўніверсітэту ўласны вопыт, як правіла, той самай “савецкай” даўніны.